नई दिल्ली। कांग्रेस की सोशल मीडिया प्रमुख और कर्नाटक के नेता दिव्य स्पंदना रम्या ने प्रधानमंत्री नरेंद्र मोदी की कर्नाटक रैली के बाद उन पर हमला किया। एक ट्वीट में रम्या ने लिखा कि - क्या नरेंद्र मोदी POT पर हैं? रम्या के इस ट्वीट पर भारतीय जनता पार्टी ने भी जवाब दिया। भाजपा ने इसे सबका अपमान बताया है। बता दें कि 4 फरवरी को कर्नाटक की रैली में पीएम ने कहा था कि 'फल और सब्जियां पैदा करने वाले किसान हमारे लिए TOP प्रायरटी पर हैं। TOP यानि Tomato, Onion & Potato, पैदा करने वाले किसानों को ध्यान में रखते हुए ऑपरेशन ग्रीन्स की घोषणा की गई है। दूध के क्षेत्र में अमूल मॉडल बहुत कामयाब रहा वैसे ही ऑपरेशन ग्रीन्स किसानों के लिए लाभकारी रहेगा।'